ΚΑΝΟΝΙΣΜΟΣ (ΕΚ) αριθ. 689/95 ΤΗΣ ΕΠΙΤΡΟΠΗΣ της 30ής Μαρτίου 1995 σχετικά με τη μεταφορά για τη δωρεάν προμήθεια στην Κιργιζία και το Τατζικιστάν αλευριού μαλακού σίτου, σύμφωνα με τον κανονισμό (ΕΚ) αριθ. 1999/94 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1999/94 του Συμβουλίου της 27ης Ιουλίου 1994 σχετικά με ενέργειες δωρεάν χορήγησης γεωργικών προϊόντων για τους πληθυσμούς της Γεωργίας, της Αρμενίας, του Αζερμπαϊτζάν, της Κιργιζίας, του Τατζικιστάν και της Μολδαβίας (1), όπως τροποποιήθηκε από τον κανονισμό (ΕΚ) αριθ. 2621/94 (2), και ιδίως το άρθρο 4, παράγραφος 2,

Εκτιμώντας:

ότι ο κανονισμός (ΕΚ) αριθ. 2065/94 της Επιτροπής (3), όπως τροποποιήθηκε από τον κανονισμό (ΕΚ) αριθ. 3078/94 (4), θεσπίζει τις διατάξεις που εφαρμόζονται για την προμήθεια γεωργικών προϊόντων, όπως προβλέπεται από τον κανονισμό (ΕΚ) αριθ. 1999/94 7 ότι κρίνεται σκόπιμο να προκηρυχθεί διαγωνισμός για την προμήθεια 10 000 τόνων αλευριού μαλακού σίτου, με προορισμό την Κιργιζία και το Τατζικιστάν 7 ότι, λαμβανομένων υπόψη των δυσχερειών που αντιμετωπίζουν σήμερα οι εν λόγω Δημοκρατίες και των ειδικών προβλημάτων μεταφοράς της βοήθειας στις περιφέρειες αυτές, πρέπει να διοργανωθεί η προμήθεια των προαναφερθέντων προϊόντων ως ενιαία ενέργεια, με την οποία θα ανατεθεί το σύνολο της προμήθεας σε ένα μόνο υπερθεματιστή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της σχετικής Επιτροπής Διαχείρισης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Προκηρύσσεται διαγωνισμός για τον προσδιορισμό των εξόδων προμήθειας 10 000 τόνων (καθαρό βάρος) αλευριού μαλακού σίτου, όπως αναφέρεται στο παράρτημα Ι, σύμφωνα με τους όρους που προβλέπονται στον κανονισμό (ΕΚ) αριθ. 2065/94, και ιδίως στο άρθρο 2.

2. Τα έξοδα αφορούν την παραλαβή του αλευριού ελεύθερο στοιβαγμένο επί του πλοίου ή σε βαγόνια τραίνου σε κοινοτικό λιμένα ή σταθμό και τη μεταφορά έως τους τόπους προορισμού και εντός των προθεσμιών που αναφέρονται στο παράρτημα Ι.

3. Τα άλευρα θα είναι έτοιμα προς φόρτωση σε κοινοτικό(ούς) λιμένα(ες) ως εξής:

- 2 000 τόνοι από τις 2 Μαΐου 1995 (Τατζικιστάν),

- 2 500 τόνοι από τις 2 Μαΐου 1995 (Κιργιζία),

- 3 000 τόνοι από τις 8 Μαΐου 1995 (Τατζικιστάν),

- 2 500 τόνοι από τις 8 Μαΐου 1995 (Κιργιζία).

Από τη 10η ημέρα μετά τις ημερομηνίες αυτές, τα εξόδα αποθεματοποίησης βαρύνουν τον υπερθεματιστή.

4. Ο τελικός καθορισμός των λιμένων θα πραγματοποιηθεί κατά την κατακύρωση της προμήθειας.

Εάν οι λιμένες φόρτωσης βρίσκονται εκτός της Μεσογείου θάλασσας, η μεταφορά πρέπει υποχρεωτικά να γίνει μέσω της Βαλτικής θάλασσας. Εάν οι λιμένες φόρτωσης βρίσκονται εντός της Μεσογείου θάλασσας, η μεταφορά πρέπει υποχρεωτικά να γίνει μέσω της Μαύρης θάλασσας.

5. Οι προσφορέες μπορούν επίσης να γίνουν για σιδηροδρομική μεταφορά από το σημείο εκκίνησης μέχρι τον τελικό προορισμό.

Άρθρο 2

1. Σύμφωνα με το άρθρο 4 του κανονισμού (ΕΚ) αριθ. 2065/94, οι προσφορές πρέπει να υποβάλλονται στην ακόλουθη διεύθυνση:

Επιτροπή των Ευρωπαϊκών Κοινοτήτων,

ΕΓΤΠΕ, τμήμα Εγγυήσεων,

Διεύθυνση VI/G.2,

Γραφείο 10/05,

Rue de la Loi/Wetstraat, 120,

B-1049 Bruxelles.

Η προθεσμία για την υποβολή των προσφορών εκπνέει στις 10 Απριλίου 1995 στις 17.00 η ώρα (ώρα Βρυξελλών).

Σε περίπτωση μη αποδοχής των προσφορών στις 10 Απριλίου μία δεύτερη προθεσμία για την υποβολή των προσφορών λήγει στις 20 Απριλίου 1995, στις 17.00 η ώρα (ώρα Βρυξελλών).

Στην περίπτωση αυτή όλες οι ημερομηνίες του άρθρου 1 και του παραρτήματος Ι μετατίθενται κατά δέκα ημέρες.

2. Η προσφορά αφορά την προμήθεια του συνόλου των ποσοτήτων που αναφέρονται στο άρθρο 1 παράγραφος 1 και προσδιορίζει τις απαιτούμενες τιμές για μεταφορά μέσω τις Βαλτικής θάλασσας και για μεταφορά μέσω της Μαύρης θάλασσας.

3. Το άρθρο 12 παράγραφος 1 στοιχείο γ) του κανονισμού (ΕΚ) αριθ. 2065/94 δεν εφαρμόζεται.

4. Η εγγύηση του διαγωνισμού που αναφέρεται στο άρθρο 6 παράγραφος 1 στοιχείο στ) του κανονισμού (ΕΚ) αριθ. 2065/94, καθορίζεται σε 25 Ecu ανά τόνο.

5. Η εγγύηση που αναφέρεται στο άρθρο 12 παράγραφος 2 του κανονισμού (ΕΚ) αριθ. 2065/94, καθορίζεται σε 340 Ecu ανά τόνο.

6. Η σύσταση των εγγυήσεων που προβλέπεται στις παραγράφους 4 και 5 πρέπει να πραγματοποιείται υπέρ της Επιτροπής των Ευρωπαϊκών Κοινοτήτων.

Άρθρο 3

Το πιστοποιητικό παραλαβής που αναφέρεται στο άρθρο 10 παράγραφος 1 στοιχείο α) του κανονισμού (ΕΚ) αριθ. 2065/94, πρέπει να καταρτιστεί στους τόπους και από τις αρχές που αναφέρονται στο παράρτημα ΙΙ, βάση του υποδείγματος του παραρτήματος ΙΙΙ.

Άρθρο 4

Για την πληρωμή που προβλέπεται στο άρθρο 13 του κανονισμού (ΕΚ) αριθ. 2065/94 ο οργανισμός παρέμβασης του κράτους μέλους στον οποίο βρίσκεται ο λιμένας στον οποίο διενεργείται η παραλαβή, εκδίδει πιστοποιητικό με το οποίο βεβαιώνεται η πλήρης παραλαβή των ποσοτήτων για κάθε προορισμό, μόλις περατωθεί η ενέργεια αυτή.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαρτίου 1995.

Για την Επιτροπή Franz FISCHLER Μέλος της Επιτροπής

ΠΑΡΑΡΤΗΜΑ Ι

Συσκευασία σε παλέτες 1,05 τόνου με πλαστικό προστατευτικό περίβλημα και μεταλλική περίδεση.

Τατζικιστάν:

5 000 τόνοι αλεύρων μαλακού σίτου, αναχώρηση από ένα κοινοτικό λιμάνι ή σταθμό.

Στάδιο παράδοσης:

Εμπόρευμα μη εκφορτωμένο στα συνοριακά σημεία.

Τελική ημερομηνία παράδοσης στα συνοριακά σημεία:

- Osh: 2 000 τόνοι στις 2 Ιουνίου 1995.

- Sari-Assia: 1 500 τόνοι στις 8 Ιουνίου 1995 - Amuzang (μέσω Termes): 1 500 τόνοι στις 8 Ιουνίου 1995.

Κιργιζία:

5 000 τόνοι αλεύρων μαλακού σίτου, αναχώρηση από ένα κοινοτικό λιμάνι ή σταθμό.

Στάδιο παράδοσης:

Εμπόρευμα μη εκφορτωμένο στα συνοριακά σημεία.

Τελική ημερομηνία παράδοσης στα συνοριακά σημεία:

- Kara-Su: 2 500 τόνοι στις 2 Ιουνίου 1995 - Kara-Su: 2 500 τόνοι στις 8 Ιουνίου 1995.

ΠΑΡΑΡΤΗΜΑ ΙΙ

α) Τόπος παραλαβής στο Τατζικιστάν:

1. Συνοριακά σημεία Sari-Assia, Amuzang και Osh (στάδιο εμπόρευμα μη εκφορτωμένο) Ωστόσο, για τα βαγόνια στα οποία οι σφραγίδες που έχουν τοποθετηθεί από την Επιτροπή δεν είναι άθικτες στα καθορισμένα συνοριακά σημεία, το πιστοποιητικό παραλαβής μπορεί να εκδοθεί μόνο μετά την εκφόρτωση και τον ποσοτικό και ποιοτικό έλεγχο του εμπορεύματος, που πρέπει να πραγματοποιηθεί στον πρώτο σταθμό στο εσωτερικό της χώρας στον οποίο είναι δυνατή η εκφόρτωση.

2. Αρχή εντεταλμένη για την έκδοση του πιστοποιητικού παραλαβής:

Ministry of Trade and Material Resources of the Republic of Tadjikistan Dunshanbe Ul. Bochtar αριθ. 37.

β) Τόπος παραλαβής στην Κιργιζία:

1. Kara-Su (στάδιο εμπόρευμα μη εκφορτωμένο) Ωστόσο, για τα βαγόνια στα οποία οι σφραγίδες που έχουν τοποθετηθεί από την Επιτροπή δεν είναι άθικτες στα καθορισμένα συνοριακά σημεία, το πιστοποιητικό παραλαβής μπορεί να εκδοθεί μόνο μετά την εκφόρτωση και τον ποσοτικό και ποιοτικό έλεγχο του εμπορεύματος, που πρέπει να πραγματοποιηθεί στον πρώτο σταθμό στο εσωτερικό της χώρας στον οποίο είναι δυνατή η εκφόρτωση.

2. Αρχή εντεταλμένη για την έκδοση του πιστοποιητικού παραλαβής:

Humanitarian Aid Commission 72003 Bishkek Dom Pravitelstva.

ΠΑΡΑΡΤΗΜΑ ΙΙΙ

>ΑΡΧΗ ΓΡΑΦΗΚΟΥ>

Κανονισμός (ΕΚ) αριθ. 689/95 ΑΛΕΥΡΑ Πιστοποιητικό παραλαβής κατά την άφιξη των βαγονιών στην Κιργιζία και στο Τατζικιστάν Ο υπογεγραμμένος, (ονοματεπώνυμο/ιδιότητα) ενεργών για λογαριασμό πιστοποιεί ότι παρέλαβε τα ακόλουθα περιγραφόμενα εμπορεύματα:

Τύπος προϊόντος: Άλευρα μαλακού σίτου.

Τόπος και ημερομηνία παραλαβής: Αριθμοί βαγονιών Αριθμοί μολυβδοσφραγίδων Αναχώρηση Ποσότητες Άφιξη (υπογραφή) Αναχώρηση Άφιξη [υπογραφή ή παρατηρήσεις (1)] Ποσότητες (2) 1. 2. 3. 4. 5. 6. 7. 8. 9. 10. (1) Εάν κατά την άφιξη οι μολυβδοσφραγίδες δεν πληρούν τις προδιαγραφές, αντί για υπογραφή, πρέπει να αναγραφεί η ένδειξη «να ελεγχθεί».

(2) Να συμπληρωθεί μόνο για τα βαγόνια που έχουν αποτελέσει αντικείμενο ελέγχου, αναγράφοντας το διαπιστωθέν βάρος.

Επωνυμία και διεύθυνση της εταιρείας μεταφορών:

Επωνυμία και διεύθυνση της εταιρείας εποπτείας:

Παρατηρήσεις και επιφυλάξεις:

Αντιπρόσωπος της εταιρείας εποπτείας Ονοματεπώνυμο, υπογραφή και σφραγίδα Ονοματεπώνυμο, υπογραφή και σφραγίδα του δικαιούχου >ΤΕΛΟΣ ΓΡΑΦΗΚΟΥ>